

**Алматы қаласы әкімдігінің "Алматы қаласында қызметтің кейбір түрлерін лицензиялау туралы" 2005 жылғы 9 наурыздағы N 1/127 қаулысына өзгертулер мен толықтырулар енгізу туралы»**

***Күшін жойған***

Алматы қаласы әкімдігінің 2006 жылғы 13 наурыздағы N 1/209 қаулысы. Алматы қаласы Әділет департаментінде 2006 жылғы 14 сәуірде N 701 тіркелді. Күші жойылды - Алматы қаласы әкімдігінің 2007 жылғы 19 ақпандағы N 2/242 қаулысымен

*Ескерту. Күші жойылды - Алматы қаласы әкімдігінің 2007 жылғы 19 ақпандағы N 2/242 қаулысымен.*

      Қазақстан Республикасының "Қазақстан Республикасының мемлекеттік басқару деңгейлері арасындағы өкілеттіктерді шектеу мәселелері жөніндегі кейбір заң актілеріне өзгертулер мен толықтырулар енгізу туралы" 2006 жылғы 10 қаңтардағы
 Заңына
 сәйкес, Алматы қаласының әкімдігі
**ҚАУЛЫ ЕТЕДІ:**

      1. Алматы қаласы әкімдігінің 2005 жылғы 9 наурыздағы "Алматы қаласында қызметтің кейбір түрлерін лицензиялау туралы" 2005 жылғы 9 наурыздағы N 1/127
 қаулысына
 (Алматы қаласының ҒӘділет департаменті 2005 жылғы 8 сәуірде N 647 рет санымен тіркеп, Алматы қаласы әкімдігінің "Алматы қаласында қызметтің кейбір түрлерін лицензиялау туралы"»2005 жылғы 9 наурыздағы N 1/127 қаулысына өзгертулер мен толықтырулар енгізу туралы" Алматы қаласы әкімдігінің 2005 жылғы 11 қарашадағы N 5/765
 қаулысына
 енгізілген өзгертулер және толықтырулармен бірге "Вечерний Алматы"»газетінің 2005 жылғы 19 сәуірдегі N 78-79 (10144-10145) санында және "Алматы Ақшамы" газетінің 2005 жылғы 5 мамырдағы N 50 санында жарияланған) мынадай өзгертулер мен толықтырулар енгізілсін:

      1) аталмыш қаулының 1-қосымшасы мынадай мазмұндағы 17), 18) тармақшалармен толықтырылсын:

      "17) пестицидтерді (улы химикаттарды) өндіру (формуляциялау), сату және қолдану жөніндегі қызмет;

      18) ветеринария саласындағы қызметке: мал дәрігерлік мәндегі дәрі-дәрмектерді өндіру мен сатуға; мал дәрігерлік мақсатқа арналған дәрілік заттарды, биологиялық дәрілерді сатуға; мал өнімдері мен шикізаттарын мал дәрігерлік-санитариялық сараптамадан өткізуге; мал дәрігерлік емдеу-профилактикалық қызмет.";

      2) аталмыш қаулының 2-қосымшасында:

      10 тармақ мынадай редакцияда жазылсын:

      "10. Алматы қаласының Экономика және бюджеттік жоспарлау департаменті-заңды тұлғалардың түсті және қара металл сынықтары мен қалдықтарын жинауына (дайындауына), сақтауына, қайта өңдеу мен сатуына, сондай-ақ пестицидтерді (улы химикаттарды)өндіру (формуляциялау), сату және қолдану жөніндегі қызметке, сондай-ақ ветеринария саласындағы қызметке: мал дәрігерлік мәндегі дәрі-дәрмектерді өндіру мен сатуға; мал дәрігерлік мақсатқа арналған дәрілік заттарды, биологиялық дәрілерді сатуға; мал өнімдері мен шикізаттарын мал дәрігерлік-санитариялық сараптамадан өткізуге; мал дәрігерлік емдеу-профилактикалық қызметіне қорытынды береді.".

      2. Осы қаулының орындалуын бақылау Алматы қаласы әкімінің бірінші орынбасары Қ.А. Бүкеновке жүктелсін.

*Алматы қаласының әкімі             И. Тасмағамбетов*

*Әкімдік хатшысы             К. Тәжиева*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК